 ዳርጋ መብዛሕትኦም ዝተሰቕለ መጋረጅኦም ጠቂሩ ገለ ቬትሮታቶም ወይ ማዕጾኦም ተሰይሩ ተመሳቒሎም እንትዕጸው ውሑዳት ድማ ጸወታታት ፕሪሚየር ሊግ ዓዲ ኢንግሊዝ ባህላዊ ምድላዋት ምምሕዳር እታ ከተማ የአንግዱ ከም እንዳ ሻሂን መስተን ኮይኖምውን የገልግሉ መግለጺ ስእሊ, ሲነማ ኣዝመራ ፊያት ምስሊ ነፋሪት 15 ሜትሮ ንውሓት ዘለዎ ክንፊ እዚ ህንጻ ብጀካ ኣብ ማእከል ደጋፊ ዓምዲ የብሉን ከምዚ ኢሉ 82 ዓመት ኮይኑዎ ኣሎ ቅርጽን ኣቃውማን እዚ ኣብ መራኸቢ ጎደና መረብ ዝርከብ ህንጻ ግን ክሳብ ሕጂ ንብዙሓት ኢንጅነራት ሚስጢር ኮይኑዎም ይርከብ ፊያት ታሌሮ ህንጸቱ ኣብ 1938 እንትዛዘም መዐደሊ ነዳዲ ኣገልግሎት ጋራዥን መሕጸቢ መኻይንን ዝወሃበሉ ቦታዩ ነይሩ ኣብ ርእሲ እዚ ህንጻ ዘሎ ፊያት ዝብል ጽሑፍ ገንኢ ማይዩ ነይሩ ይብል ኢንጀነር ክብረኣብ ጥልያናዊ በዓል ሞያ ስነ ህንጻ ጁሴፔ ባሳታ ነዛ ህንጻ ዘቖመ ክኢላዩ ኣብቲ ሽዑ እዋን ንድፈ ሓሳብ እዚ ህንጻ ዝቐረበሎም ኢንጀነራት ኣስመራ 15 ሜትሮ ንውሓት ዘለዎ ክንፊ ብዘይ ዓንዲ ጠጠው ክብል ኣይኽእልን ኢሎም ስለ ዘይተቐበልዎ ሰሪሑ ከእምኖም ስለ ዝደለየ ዓንዲ ወሲኸሉ ኣለኹ ኢሉ ከም ዘታለሎም ይዝረብ እዚ ህንጻ እንተፈሪሱ ነብሰይ ከጥፍእየ ኢሉ ፈኪሩ ነቲ ህንጻ ዝሰርሐ ኢንጀነር ጁሴፔ ነታ ከተማ ካብ ዘበርከቶም ዝድህሰሱ ስራሕቲ ሓደ ኮይኑ መለለዪ ኣስመራ ኮይኑሎ እቲ ኣገልግሎት ምዕዳል ነዳዲ ዝህብ ዝነበረ ህንጻ ኣብዚ እዋን ብዘይ ዝኾነ ምንቅስቓስ ንብሕቱ ግርማ ከተማ ጥራሕ ኮይኑ ደዉ ኢሉ ይርከብ ምንጪ ስእሊ, Getty Images መግለጺ ስእሊ, ብቅርጺ ነፋሪት ዝተሰርሐ ህንጻ ፋያታሌሮ ካቶሊካዊት ቤተክርስቲያን ካቴድራል እዚ ቤተክርስቲያን ኣብ ማእከል ጎደና ሓርነት ዝርከብ ካልእ ምልክት ኣስመራዩ 100 ዓመት ክገብር ኸኣ ቀሪቡሎ ሞን ሲኞር ካሚሎ ካራራ ዝብሃሉ ካህን ብ1911 ካብ ዓዲ ጥልያን ናብ ኣስመራ መጺኦም ኣብ 1921 ህንጸት እዛ ቤተክርስቲያን ከም ዝወጠኑዎ እትዛረብ ጸሓፊት እታ ቤተክርስቲያን ኤደን ሚካኤልያ ኣብቲ እታ ቤተክርስቲያን ተደኲናትሉ ዘላ ቦታ ብ1895 ዝተሃነጸት ንኡሽቶ ቤተክርስቲያን ቅዱስ ማርቆስ ምንባራ ይዝንቶ ኣብ ጫፍ ካቶሊካዊት ቤተክርስቲያን ካቴድራል ኣብ ጎኒ እቶም ካህናት ኮይኖም ንህንጸት እዚ ህንጻ ዝኸውን ገንዘብን ዝኣከቡን ካልኦት ሓገዛትን ናይ ዘተኣኻኸቡ ሰባት ሽሞም ኣብ እምነ በረድ ተጻሒፉ ኣሎ ካቴድራለ ንኣስመራ ኣስመራ ዝገበረ ህንጻ ኣብ 1923 ህንጸት እዛ ቤተክርስቲያን ከም ዝተዛዘመ ዘዕለለትኒ ኤደን ኣብ ውሽጢ እቲ ቤተክርስቲያን ዘለው ስእልታት ህቡባት ኢጣልያውያን ስነ ጥበበኛታት ዝሰኣሉዎም ምዃኖም ሓቢራትኒ እታ ዝዓበየት ስእሊ ቅድስት ድንግል ማርያም ካርሎ ማራታዳ ካማራሎ ዝተብሃለ ህቡብ ኢጣልያዊ ቀባኣይ ብውህብቶ ዘበርከታያ ካልኦትውን ንኽብሪ እቲ ቤተክርስቲያን ዝተለገሱዮም መግለጺ ስእሊ, ኣብ ጫፍ እቲ ቤተክርስቲያን ዘለዋ ደወላት ኣብቲ እዋን ጥልያናውያን ኣብ ዝተዓወቱሎም ዓውደ ውግኣት ካብ ዝማረኹዎም መዳፍዕ መኺኾም እየን ተሰሪሐን ደወላት ካቴድራል ኣብ ጫፍ እቲ ቤተክርስቲያን ዘለዋ 8 ደወላት ግን መዓልታዊ ንኣስመራ ዝሕብርኦ ነገር ኣሎ ግዜን መዘኻኸሪ ጸሎትን ኣብ መላእ እታ ከተማ ክበጽሕ ይገብራ እተን ደወላት ኢጣልያውያን ኣብ ዝተዓወቱሎም ዓውደ ውግኣት ካብ ዝማረኹዎም መዳፍዕ ብምካኽ እየን ተሰሪሐን ፒዮ ሽም እታ ካብ ኩለን ዝዓበየት ደወል ኮይኑ ብ1925ያ ተሰሪሓ 52 ሜትሮ ቁመት ኣለዋ 82 ኩንታል ድማ ትምዘን ክትድውል ከላ እትሃርሞ ኖታ ሙዚቃ ላ እዩ ብሽም ኣብቲ ሽዑ እዋን ዝነበረ ጳጳስ ሮማ ፒዮሽ መበል 11 ዝተሰየመት እዛ ደወል ምእንተ ሰላም ትድውል እታ ካብዛ ደወል ዝነኣሰትን 24 ኩንታል እትምዘን ቪቶሪያ ተባሂላ ትጽዋዕ እትሃርሞ ኖታ ሲ እዩ ጦብላሕታ ጉዕዞ ከተማ ኣስመራ ኣስመራ ብኸመይ ብዘይ ልባ ናብ ገነት ብሽክለታ ተቐይራ? 